Arnold Shvarseneggerning sobiq rafiqasi uning boyligini yarmiga ega chiqdi

O‘n yil davom etgan ajrashish jarayoni “Terminator” yulduzi Arnold Shvarseneggerning muvaffaqiyatsizlikka uchrashi bilan yakun topdi. Sobiq turmush o‘rtog‘i Mariya Shrayver aktyorning barcha aktivlarini 50 foizini tortib oldi, deb xabar beradi “Film.ru”.

Ekspertlar Shvarseneggerning boyligini 400 million dollarga baholagan. Aynan shu mablag‘ni sobiq er-xotin bo‘lisha olmagan. Muammoni tinch yo‘l bilan hal etishning imkoni bo‘lmagan — natijada Mariya Shrayver bahsdan g‘olib bo‘lib chiqdi.
Eslatib o‘tamiz, Arnold Shvarsenegger telejurnalist va AQShning prezidenti Jon Kennedining jiyani Mariya Shrayver bilan 1986-yil turmush qurgan. To‘rt nafar farzandi bor juftlikning ajrashishiga Arnoldning xiyonat qilgani va turmushidan boshqa farzandi borligi sabab bo‘lgan. Avvalroq aktyor Arnold Shvarsenegger boshpanasiz qolgan Los-Anjeles faxriylariga 25 ta uy sovg‘a qilgani haqida xabar berilgandi.